Melolonthinae

Bi de Melolonthinae hannelt sik dat um en Unnerfamilie vun de Scarabäuskävers. 

Kennteken
As Imagines sünd Melolonthinae twuschen 3 un 60 Millimeters lang. Normolerwiese sünd se roodbruun bit hen na swatt, man dat gifft ok de wecken Aarden, de glimmert blau oder gröön, as Metall. Annere fallt up dör de Schinnen, wo se mit tekent sünd oder dör de dichten Haare. An‘n Kopp sitt normolerwiese nix an, ok keen Hörner. Just so sitt an dat Pronutum nie nich Hörner an. 

Wie se leven doot
De adulten Kävers just so, as de Budden vun de meisten Aarden freet Planten. Bi de wecken Aarden nehmt de Imagines nix mehr to sik. De meisten Budden leevt unner de Eer un gnaagt an Wuddeln. De Imagines freet u. a. Blöder vun Loofböme. De könnt se ganz affreten. En Reeg vun Aarden gaht bi Blöten bi un freet Pollen. De sünd meist over Dag togange, wieldes de annern faken in’e Nacht unnerwegens sünd.

 Bedüden or de Ökonomie
Allerhand Kävers ut düsse Unnerfamilie sünd worraftig Untüüch un schaadt de Weertschop bannig. Dor höört u. a. dat Geslecht Phyllophaga in Noordamerika to, just so, as de Maikävers ut dat Geslecht  Melolontha in Europa. 

 Systematik 
Bi de Melolonthinae hannelt sik dat mank de Scarabäuskävers um de Unnerfamilie mit de meisten Aarden: Dor höört up de ganze Welt bi 11.000 Aarden in 750 Geslechter to (Stand: 1992). Dat warrt annahmen, datt allerhand Aarden, sunnerlich in de Tropen, noch gor nich beschreven wurrn sünd.

De List, de hier unnersteiht, deelt de Melolonthinae in Tribus in un hoolt sik an Patrice Bouchard un Kollegen. Hüdigendags (Stand:2015) besteiht hier woll an'n ehrsten en Konsens over, man dat gift allerhand Schrievers, de meent, dat dö sik ganz anners verhollen. Vundeswegen mutt dormit rekent weern, datt sik hier noch allerhand an ännert.

Ablaberini (Blanchard), 1850
Automoliini (Britton), 1978
Chasmatopterini (Lacordaire), 1856
Colymbomorphini (Blanchard), 1850
Comophorinini (Britton), 1957
Dichelonychini (Burmeister), 1855
Diphucephalini (Laporte), 1840
Diphycerini (Medvedev), 1952
Diplotaxini (Kirby), 1837
Euchirini (Hope), 1840
Heteronychini (Lacordaire), 1856
Hopliini (Latreille), 1829
Lichniini (Burmeister), 1844
Liparetrini (Burmeister), 1855
Macrodactylini (Kirby), 1837Maechidiini (Burmeister), 1855
Melolonthini (Leach in Samouelle), 1819
Oncerini (LeConte), 1861 
Pachydemini (Reitter), 1902
Pachypodini (Erichson), 1840
Pachytrichini (Burmeister), 1855
Phyllotocidiini (Britton), 1957
Podolasiini (Howden), 1997
Scitalini (Britton), 1957
Sericini (Kirby), 1837
Sericoidini (Erichson), 1847
Stethaspini (Burmeister), 1855 (syn. Xylonychini (Britton), 1957)
Systellopini (Sharp), 1902
Tanyproctini (Erichson), 1847

 Aarden (Utwahl) 
 Amphimallon solstitiale – Fören-Brookkäver
 Anoxia orientalis
 Anoxia villosa
 Maladera holosericea
 Melolontha hippocastani - Wooldmaikäver
 Melolontha melolontha – Slichten Maikäver 
 Polyphylla fullo - Walker
 Rhizotrogus aestivus – Geelbrunen Brookkäver
 Rhizotrogus marginipes

 Weblenken 

Kategorie:Scarabäuskävers